করোনা ভ্যাকসিন ‘জীবনদায়ী’ প্রশ্ন ট্রাম্পের? বিবৃতি ফাইজার, মোর্ডানার

ওয়েবডেস্ক- করোনা ভ্যাকসিনের (Corona Vaccine) কার্যকারিতা নিয়ে কোম্পানিগুলির দিকে প্রশ্ন চিহ্ন তুলে দেন মার্কিন প্রেসিডেন্ট ডোনাল্ড ট্রাম্প (US President Donald Trump) । মার্কিন প্রেসিডেন্ট বলেন, ভ্যাকসিনগুলি কতটা সফল তার কার্যকারিতা প্রমাণ দিতে হবে। মার্কিন প্রেসিডেন্টের এই প্রশ্নের পরেই ফাইজার (Pfizer) মোর্ডানা (Moderna) জানাল তাদের ভ্যাকসিকগুলি কার্যকারী, বিশ্বব্যাপী লক্ষ লক্ষ মানুষের প্রাণ বাঁচিয়েছে। মানুষ উপকার পেয়েছে।

ট্রুথ সোশ্যাল-এর একটি পোস্টে, ট্রাম্প জোর দিয়ে বলেছেন যে তিনি ফাইজারের মতো কোম্পানিগুলি থেকে “অসাধারণ” তথ্য দেখেছেন। রোগ নিয়ন্ত্রণ ও প্রতিরোধ কেন্দ্রগুলি তাদের সাফল্যের ফলাফল গোপন রাখার জন্য জনসাধারণ তাদের সমালোচনা করেছেন। এই পরেই মার্কিন প্রেসিডেন্ট কোম্পানিগুলিকে নিশানা করে বলেন, এই ভ্যাকসিনগুলি মহামারী থেকে মানুষের জীবন রক্ষায় কী সত্যি কার্যকরী, তার প্রমাণ দিক।

ফাইজার ট্রাম্পের খোলাখুলি প্রশ্নকে দাবিকে স্বাগত জানিয়েছে এবং তাদের ওয়েবসাইটে একটি নির্দিষ্ট বিভাগের উল্লেখ করেছে। যেখানে ক্লিনিকাল ট্রায়ালের ফলাফল এবং সুরক্ষা আপডেট পোস্ট করা হয়। মোর্ডানাও জানিয়েছে যে তারা তাদের ওয়েবসাইটে তারা আগেই ওয়েবসাইয়ে ফলাফল প্রকাশ করেছে, সেটি আবার সামনে আনবে।

ফাইজার আরও জানিয়েছে যে তাদের সর্বশেষ ভ্যাকসিন স্ট্রেন সম্পর্কে নতুন তথ্য, যা সম্প্রতি মার্কিন খাদ্য ও ওষুধ প্রশাসন কর্তৃক অনুমোদিত হয়েছে, আগামী দিনে প্রকাশ করা হবে।

আরও পড়ুন- রাশিয়া-ইউক্রেন সংঘর্ষের ঝাঁঝ বাড়তে পারে! বড় নির্দেশ দিল ফ্রান্স

মোর্ডানা জানিয়েছে, আমরা একটি ঐতিহাসিক সাফল্যের ভূমিকা পালন করেছি। ভ্যাকসিন উন্নয়ন, উৎপাদন এবং বিতরণ ত্বরান্বিত করার জন্য মার্কিন সরকারের ২০২০ সালের উদ্যোগের প্রশংসা করেছিলেন।

ফাইজারের সিইও অ্যালবার্ট বোরলা ট্রাম্পের নেতৃত্বে অপারেশন ওয়ার্প স্পিডকে গভীর জনস্বাস্থ্য সচেতনতা বলে উল্লেখ করেছেন। এই কর্মসূচি ১ ট্রিলিয়ন ডলারের বেশি স্বাস্থ্য ব্যয় এড়াতে সাহায্য করেছে।

গত সপ্তাহে স্বাস্থ্য সচিব রবার্ট এফ কেনেডি জুনিয়রের টিকা নীতিতে পরিবর্তন আনার বিরোধিতা করার পর ডিরেক্টর সুসান মোনারেজকে তার মেয়াদের এক মাসেরও কম সময়ের মধ্যে বরখাস্ত করা হয়। এই বছরের শুরুতে ডিরেক্টর সুসান মোনারেজ মার্কিন প্রেসিডেন্টই নির্বাচিত করেছিলেন। তার অপসারণের ফলে সিডিসির চারজন ঊর্ধ্বতন কর্মকর্তা পদত্যাগ করেন। কেনেডি গর্ভবতী মহিলা এবং সুস্থ শিশুদের জন্য ফেডারেল কোভিড ভ্যাকসিনের সুপারিশও বাতিল করেন, ২২টি mRNA ভ্যাকসিন গবেষণা প্রকল্পে প্রায় ৫০০ মিলিয়ন ডলারের তহবিল বন্ধ করে দিয়েছেন, যার মধ্যে COVID-কে লক্ষ্য করে তৈরি প্রকল্পগুলিও রয়েছে।

ফেডারেল টিকাদান নীতি এবং জনস্বাস্থ্য নির্দেশিকা নিয়ে উত্তেজনা বাড়ে। এর ফলে ফ্লোরিডা বুধবার সমস্ত রাজ্য টিকা বাধ্যতামূলক বাতিল করার পরিকল্পনা ঘোষণা করেছে, যার মধ্যে শিশুদের স্কুলে যাওয়াও অন্তর্ভুক্ত রয়েছে।

দেখুন আরও খবর-